Diari Oficial de la Generalitat Valenciana


Sumari del DOGV 5954, del 13-02-2009 (2009/1382)

RESOLUCIÓ de 7 de gener de 2009, de la Secretaria Autonòmica de Justícia, de la Conselleria de Justícia y Administracions Públiques, por la que es resol inscriure la baixa en el Registre de Fundacions de la Comunitat Valenciana de la Fundació Fandos Burriana Fundació de la Comunidad Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5954

Data del DOGV
:   13-02-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/1382


Data del document
:   07-01-2009

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * cessament d'activitat
    * registre de documents
    * fundació

RESOLUCIÓ de 7 de gener de 2009, de la Secretaria Autonòmica de Justícia, de la Conselleria de Justícia y Administracions Públiques, por la que es resol inscriure la baixa en el Registre de Fundacions de la Comunitat Valenciana de la Fundació Fandos Burriana Fundació de la Comunidad Valenciana. [2009/1382]  
Vist l'expedient de baixa d'inscripció registral de la Fundació Fandos Burriana, Fundació de la Comunitat Valenciana, resulten els següents,  
Fets  
Primer. La Fundació es va classificar, mitjançant Resolució de la secretària general de la Conselleria de Justícia i Administracions Públiques, de data 12 de juny de 2003, amb el número 063-C.  
Segon. En data 1 d'agost de 2007, la Fundació Fandos Burriana. Fundació de la Comunitat Valenciana, va presentar escrit davant del Protectorat de Fundacions, en què sol·licitava la ratificació de l'acord d'extinció i liquidació pres en la reunió del seu Patronat, de data 30 de juny de 2007.  
Que mitjançant una Resolució de la consellera de Justícia i Administracions Públiques, de data 16 d'octubre de 2008, es va ratificar l'acord d'extinció i liquidació acordat pel Patronat Fandos Burriana, Fundació de la Comunitat Valenciana, i va inscriure al Registre de Fundacions de la Comunitat Valenciana l'extinció i els tràmits de liquidació, que van ser elevats a escriptura pública, atorgada davant de la notària de l'Il·lustre Col·legi de València, amb residència a Burriana, Ana Valdivieso Gago, de data 6 d'agost de 2008, amb número de protocol 1.287.  
Tercer. Una vegada acreditat el lliurament del romanent de la liquidació a la Diputació Provincial de Castelló, procedeix la baixa registral al Registre de Fundacions de la Comunitat Valenciana.   
Fonaments de dret  
Primer. L'article 13 del Decret 7/2007, de 28 de juny, del president de la Generalitat, pel qual es determinen les conselleries en què s'organitza l'administració de la Generalitat, com també l'article 1 del Decret 122/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la Conselleria de Justícia i Administracions Públiques, determinen que a aquesta Conselleria correspon exercir, entre altres, les competències en matèria de fundacions.  
Segon. L'article 2 del Decret 139/2001, de 5 de setembre, del Govern Valencià, pel qual s'aprova el Reglament de Fundacions de la Comunitat Valenciana, estableix que el Protectorat de les Fundacions de la Comunitat Valenciana l'exerceix la conselleria competent en matèria de fundacions, i que correspon al conseller la titularitat del Protectorat, sense perjudici de la possibilitat de la seua delegació o desconcentració.  
Tercer. Aquesta Secretaria Autonòmica de Justícia és competent, per delegació, per a conéixer i resoldre el present expedient, en virtut del que disposa l'Orde de 22 d'octubre de 2007, de la Conselleria de Justícia i Administracions Públiques, sobre delegació de l'exercici de competències a la Secretaria Autonòmica de Justícia (DOGV de 21 de novembre de 2007, núm. 5644).  
Quart. L'extinció i els tràmits de liquidació de la Fundació Fandos Burriana, Fundació de la Comunitat Valenciana, s'han inscrit al Registre, per la qual cosa resulta procedent donar-la de baixa al Registre de Fundacions de la Comunitat Valenciana.   
Vistos els preceptes legals esmentats i la resta de generals de pertinent aplicació, resolc:  
Inscriure la baixa al Registre de Fundacions de la Comunitat Valenciana de la Fundació Fandos Burriana Fundació de la Comunitat Valenciana.  
Notifiqueu la present resolució, que és definitiva en via administrativa, amb l'advertència que contra ella podrà interposar-se recurs contenciós administratiu davant de la Sala Contenciosa Administratiu del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la seua notificació, d'acord amb el que estableix l'article 14 de la Llei 29/98, de 13 de juliol, Reguladora de la Jurisdicció Contenciosa Administrativa, sense perjudici de poder interposar, si fa al cas, recurs de reposició potestatiu, en el termini d'un mes, davant de la consellera de Justícia i Administracions Públiques, així com qualsevol altre recurs que s'estime procedent.  
València, 7 de gener de 2009.- La secretària autonòmica de Justícia: Patricia Montagud Alario.